  Виталий Пронин 19-тӥ толсуре Ижкарысь циркын яркыт шоу адӟизы шаерысьтымы школаосысь устоосыз дышетскисьёс. Удмуртиысь президент Александр Волков кичӧлтэмъя таӵе ужрад арлы быдэ радъяське.Дышетонъя но наукая министрлэн воштӥсез Игорь Белозеров ӟечкылаз учкисьёсты матэктӥсь Выль арен. Тӥ бордысь потоз шаермылэн азинсконэз, пусйиз со.Тунсыко пӧрмиз кионъёсын номер, соос салазкиез кыскыса нуллӥзы, огзы вылтӥ огзы тэтчаса, шудӥзы. Шуныт палъёсы вуттӥз кыйёсын но крокодилъёсын пуктэм номер.Сизьым лев но одӥг тигр эгес пыр тэтчазы, кык пыд вылазы пукизы, пуконъёс котыр бергазы. Пӧйшуръёс ыргетӥзы, укылтэмъяськизы ке но, дрессировщик соосты буйгатыны быгатӥз. Дрессировщик йырзэ левлэн ымаз донгыны выриз, та луиз шоулэн шор сюлмыз.Ангелина Снегирёва Туспуктэм: fanlife.ru Теги: Цирк  